झारखंड के रामगढ़ जिले में यूपी के मंत्री सह सुहेलदेव भारतीय समाज पार्टी के सुप्रीमो ओमप्रकाश राजभर ने पेट्रोल डीजल व महंगाई पर बड़ा बयान दिया है. दरअसल, मंत्री जी अपने एक रिश्तेदार के यहां झारखंड के रामगढ़ जिले के सौंदा में किसी काम से आए थे. ओमप्रकाश राजभर ने कहा कि "पार्टियां जब सत्ता से बाहर रहती हैं चाहे वो भाजपा हो, कांग्रेस हो, सपा हो या बसपा सभी दल पेट्रोल और डीजल के दाम बढ़ने पर भारत बंद का नारा देते हैं. साथ ही पूरे देश ऐसा माहौल बना देते हैं, जिससे आम जनता और गरीब तबके के लोग परेशान होते हैं". उन्होंने कहा कि जब चुनाव का समय आता है तब ये राजनीतिक पार्टियां राम मंदिर वोट के लिए चर्चा में लाई जाती हैं.